তবে আপনার মনকষ্টের জায়গাটি বোধ হয় কিছুটা বুঝতে পারি। যুদ্ধ না হলে “বীরত্ব” দেখাবার সুযোগ কই? বীরত্বের প্রকৃত সংজ্ঞা আপনার কাছ থেকে জানতে ইচ্ছে করছে। এটা আমরা বুঝতে পারি যে সহকর্মী/বন্ধুর সাহায্যের ডাক পেলে ছুটে যেতে ইচ্ছে করে, অগ্র পশ্চাত বিবেচনা না করে দু’রাউন্ড গুলি ছোড়াছুড়ি করতে পারলে মনের মধ্যে এক ধরণের সান্ত্বনা হয়। নিজের কাছে অন্তত এই স্বস্তিটুকু পাওয়া যায় যে ‘যা হোক কিছুটা অন্তত করার চেষ্টা করেছি’। কিন্তু আপনাদের সেই সান্ত্বনাটুকু দিতে (so that you can feel good about yourself!!) সাধারণ নারী পুরুষের এবং দেশের গণতন্ত্রের ওপর এত বড় ঝুঁকি নিতে হবে সেই ‘আবদারটুকু’ মানতে পারছিনা।